சிவ சேனாவின் தலைவர் பால் தாக்ரேயின் மருமகன் ராஜ் தாக்கரேவினால் கட்சி தொடங்கப்பட்டது. 2006 ஜனவரியில் தனது மாமாவின் கட்சியிலிருந்து விலகிய ராஜ் தாக்கரே புதிய அரசியல் கட்சி துவக்கும் என்ணத்தை அறிவித்தார். சிவ சேனா "சாதாரண குமாஸ்தா"க்களால் நடத்தபடும் கட்சியாக ஆகிவிட்டதால் தனது பழைய பெருமையை இழந்து விட்டது. அதுவே கட்சியை விட்டு விலக காரணமாக அமைந்ததாக தெரிவித்தார். மேலும் மாநிலத்தின் வளர்ச்சி சார்ந்த பிரச்சனைகளைப் பற்றிய அரசியல் விழிப்புணர்வை ஏற்படுத்தி அவற்றை தேசிய அரசியலில் மையப்படுத்தும் தெளிவான நோக்கமும் திரு. ராஜ் தாக்கரேவுக்கு இருந்தது. இதற்கான திட்டங்களுக்கு மாநில இளைய சமுதாயத்தின் பெருவாரியான ஆதரவும் அனுதாபமும் கிடைக்கின்றது.

கட்சி தொடங்கும்போது ராஜ் தாக்கரே தனது மாமாவுடன் தனக்கு பகையுணர்வு இல்லையென்றும் அவர் "அன்றும், இன்றும், மற்றும் என்றும் தனது நம்பகமான ஆலோசகராக இருப்பார்" என்று தெரிவித்தார்.

சிவா சேனாவிலிருந்து பிரிந்த ஒரு கட்சியாக எம்என்எஸ் இருந்தாலும்,மராத்தி மற்றும் பூமிபுத்திர கொள்கையே அதன் அடிப்படையாக இருந்தது. சிவாஜி பார்க் கூட்டத்தில் கட்சியை அறிமுகப்படுத்தும்போது ஹிந்துத்வா என்ன ஆகும் என்று அனைவரும் கவலையுடன் இருப்பதாக தெரிவித்தார். மேலும் அவர் 
"மார்ச் 19 அன்று நடைபெறும் பொதுக்கூட்டத்தில் மண்ணின் மைந்தர்கள் மற்றும் மராத்தி போன்றவற்றில் கட்சியின் நிலை மற்றும் மகாராஷ்ட்ராவின் வளர்ச்சிக்கான திட்டங்கள் மற்றும் கட்சி கொடியின் சிறப்பம்சங்களை விளக்குவேன்" என்று கூறினார். 
எம்என்எஸ் விதான் சபாவில் 13 இடங்களை பெற்றது. ராஜின் பிறந்த நாள் மகாராஷ்டிராவில் "மண்ணின் மைந்தர்" தினமாக கொண்டாடப்படுகிறது. ராஜ் அதைப் பெருமையாக கருதுகிறார்.
ராஜ் தாக்கரே தன்னை பிராந்தியவாதியாக மட்டுமின்றி தேசியவாதியாகவும் கருதுகிறார். காங்கிரஸ் இரட்டை வேடம் அணிவதாக கூறுகிறார். மதசார்பின்மையை தனது அடிப்படை கொள்கைகளில் ஒன்றாக கட்சி அங்கீகரிக்கிறது.

சர்ச்சைகள்
தோற்றம்
சக்தி வாய்ந்த வளர்ச்சி
அரசியல் ஆதரவு